钦定古今图书集成/明伦汇编/闺媛典/第003卷 > 王节妇女范捷录 > 《母仪篇》
## 钦定古今图书集成/明伦汇编/闺媛典/第003卷 > 王节妇女范捷录 > 《母仪篇》

“父天母地，天施地生，骨气像父，性气像母。”上古贤明
之女有娠，胎教之方必慎，故母仪先于父训，慈教严
于义方。是以孟母买肉以示信，陶母封鲊以教廉，和
熊知苦。柳氏以兴画荻为书。欧阳以显，子发为将，自
奉厚而御下薄，母拒户而责其无恩；王孙从君，主失
亡而己独归，母倚闾而言其不义不疑。尹京宽刑活
众，贤哉慈母之仁。田稷为相，反金待罪，卓矣！“孀亲”之
训，景让失士心，母挞之而部下；安延年多杀戮，母恶
之而终不免；柴继母舍己子而代前儿，程禄妻甘己
罪而免孤女。程母之教，恕于仆妾而严于诸子；尹母
之训，乐于菽水而忘于禄养。是皆秉坤仪之淑训，著
母德之徽音者也。